PK บวกกระฉูด 12% ดึงความเชื่อมั่นนลท. หลัง BBL แปลงหนี้ถือสัดส่วน 25%
PK บวกกระฉูด 12% โดย ณ เวลา 11.56 น. อยู่ที่ระดับ 3.14 บาท บวก 0.36 บาท ดึงความเชื่อมั่นนลท. หลัง BBL แปลงหนี้ถือสัดส่วน 25% ตอกย้ำผู้ถือหุ้นใหญ่อันดับ 1
PK บวกกระฉูด 12% โดย ณ เวลา 11.56 น. อยู่ที่ระดับ 3.14 บาท บวก 0.36 บาท ดึงความเชื่อมั่นนลท. หลัง BBL แปลงหนี้ถือสัดส่วน 25% ตอกย้ำผู้ถือหุ้นใหญ่อันดับ 1
4 ส.ค. 2564

ผู้สื่อข่าวรายงานว่า วันนี้(4 ส.ค.) ราคาหุ้น บริษัท พัฒน์กล จำกัด (มหาชน)  หรือ PK  ณ เวลา 11.56 น. อยู่ที่ระดับ 3.14 บาท บวก 0.36 บาท หรือ 12.95%  ด้วยมูลค่าซื้อขาย 299.71 ล้านบาท คาดนักลงทุนเชื่อมันหลังจาก BBL แปลงหนี้เป็นหุ้น ดันสัดส่วนถือเพิ่มเป็น 25% ตอกย้ำผู้ถือหุ้นใหญ่อันดับ 1
นอกจากนี้เชื่อว่า นักลงทุนอาจมองเห็นผลการดำเนินงานของบริษัทฟื้นตัวขึ้นในปี 2564 อย่างชัดเจน หลังจากได้รับมีแรงกดดันจากการขาดทุนในช่วง 2-3 ปีก่อนหน้านี้

อนึ่งเมื่อวันที่ 8 ก.ค.64 ที่ผ่านมา PK แจ้งตลาดหลักทรัพย์แห่งประเทศไทยว่า ตามที่ธนาคารกรุงเทพ (BBL) ยื่นเจตนารมณ์ใช้สิทธิที่จะซื้อหุ้นสามัญ (PK-W) เมื่อวันที่ 1 มิ.ย.64 ในฐานะเจ้าหนี้ของ PK ภายใต้การดำเนินการตามแผนฟื้นฟูกิจการตามคำสั่งของศาลล้มละลายกลางเมื่อวันที่ 30 มี.ค. 64 ส่งผลให้ BBL ถือครองหุ้น PK คิดเป็น 28.70% ของหุ้นทั้งหมดของบริษัท
ซึ่งมีสัดส่วนถือหุ้นข้ามจุดที่ต้องทำ Tender Offer  แต่ BBL ได้แจ้งจะทำการลดสัดส่วนการถือครองหุ้นของกิจการลงให้ต่ำกว่า 25% จึงไม่ต้องทำ Tender Offer ตามประกาศคณะกรรมการกำกับตลาดทุน